تورکیه‌نین انرژی و طبیعی قایناق‌لار ناظیری برات آلبایراک، ارمنیستان‌داکی 47 ایللیک متسامور اتم الکتریک سانترا‌لی زلز‌له بؤلگه‌سینده اولدوغونو و قونشو اولکه لرده ناراحات‌لیقا سبب اولدوغونو بیلدیردی.
برات آلبایراک، اتریش‌ین پایتاختی وین‌ده بیرلشمیش میللت‌لر تشکیلاتی‌نین وین اوفی‌سینده تشکیل ائدیلن اولوسلار آراسی آتوم انرژی‌سی‌ آژانسی‌نین عمومی قورولوندا ایشتراک ائتدی.
اولوسلار آراسی آتوم انرژی‌‌سی آژانسی‌نین قورولدویو گون‌دن بری‌دیر اؤنملی بیر میسیون عهده سینه  گؤتوردوگونو وورغولایان آلبایراک قئید ائتدی کی، بشریتین احتیاجی اولان باریشچیل آتوم انرژی‌نین فایدا‌لارینی گئنیشلتمه‌یه و آتوم سلاح‌لارین یاییلماسی‌نین قارشی‌سینی آلماغا سعی گؤستریر.
ناظیر دئدی کی: ایستیفاده مدتی کئچمیش متسامور سانترالی تورکیه‌نی ناراحات ائدیر. برات آلبایراک بوتون عضو اؤلک‌لری بئله آتوم سانترال‌لاری گؤزدن کئچیرمه‌یه و لازیم اولان تدبیرلری گؤرمه‌یه چاغیردی.
تورکیه نین انرژی و طبیعی قایناقلار ناظیری دئدی کی‌:" ارمنیستان آتوم انرژی سانترالی 47 ایل اول تیکیلیب. سانترال تورکیه سرحدیندن ساده جه 16 کیلومتر آرا‌لیدا یئرلشیر. "دونیا و بؤلگه‌نین ایکینجی چرنوبیل فاجعه‌سینی یاشاماسینا یول وئرمک اولماز".
